มิลลิ (แร็ปเปอร์)

**ดนุภา คณาธีรกุล** (เกิด 13 พฤศจิกายน พ.ศ. 2545) ชื่อในการแสดงว่า **มิลลิ** เป็นแร็ปเปอร์ นักร้อง และนักแสดงชาวไทย เป็นที่รู้จักจากเพลง "พักก่อน" และ "สุดปัง" มิลลิเป็นศิลปินไทยคนแรกที่ได้ขึ้นแสดงในเทศกาลดนตรีและศิลปะโคเชลลาแวลลีย์ ที่รัฐแคลิฟอร์เนีย สหรัฐอเมริกา ในเดือนเมษายน พ.ศ. 2565 และเป็น 1 ใน 100 ผู้หญิงผู้สร้างแรงบันดาลใจและทรงอิทธิพลของโลก ประจำปี 2565 โดยสำนักข่าวบีบีซี ประเทศอังกฤษ

## ประวัติ
ดนุภา คณาธีรกุล เกิดเมื่อวันที่ 13 พฤศจิกายน พ.ศ. 2545 ที่กรุงเทพมหานคร เคยศึกษาชั้นประถมศึกษาที่โรงเรียนราชวินิตประถม และชั้นมัธยมศึกษาที่โรงเรียนสตรีนนทบุรีและได้รับเลือกเป็นประธานนักเรียน เธอฝึกการแร็ปมาตั้งแต่ชั้นมัธยมศึกษาปีที่ 1 และเธอค้นพบว่าเธอมีความชื่นชอบในแนวดนตรีฮิปฮอป โดยมีนิกกิ มินาจ แร็ปเปอร์ชาวอเมริกัน เป็นแรงบันดาลใจและได้เข้าไปลงแข่งขันในรายการเดอะแร็ปเปอร์ (The Rapper) ถึงรอบไฟนอล ปัจจุบันจบการศึกษาจากคณะดนตรี (Abac School of Music) มหาวิทยาลัยอัสสัมชัญ

## การเข้าสู่วงการบันเทิง
เธอเข้าสู่วงการจากการประกวดเดอะแร็ปเปอร์ ซีซันที่ 2 โดยเป็นผู้เข้าแข่งขันที่ถูกจับตามองจากผู้ชมและคณะกรรมการอย่างมาก เนื่องจากเธอมีสไตล์การร้องเพลงที่แหวกแนวกว่าผู้เข้าประกวดคนอื่น ๆ ต่อมาเธอเป็นศิลปินสังกัด YUPP! ซึ่งในตอนนั้นเธอเป็นศิลปินหญิงเพียงคนเดียวของค่าย

### ผลงานเพลง
ผลงานซิงเกิลแรกของเธอคือ "พักก่อน" ซึ่งได้แรงบันดาลใจมาจากเพื่อนที่โรงเรียน เพลงมีการใช้ภาษาลู ภาษาอังกฤษและภาษาไทยถิ่นอีสาน ส่งผลให้เพลงนี้สร้างชื่อเสียงให้กับเธออย่างมากโดยหลังจากเปิดตัวไปเพียง 1 วัน มียอดผู้ชมจากยูทูปถึง 300,000 ครั้ง ในขณะเดียวกันเพลงนี้ก็ถูกวิจารณ์ว่าเนื้อเพลงบางส่วนเป็นการเหยียดเพศหญิงด้วยกัน ซึ่งเธอออกมาขอโทษและชี้แจงว่ามิได้มีเจตนา

ต่อมาเธอได้ออกซิงเกิลใหม่โดยใช้ชื่อเพลงว่า "สุดปัง" โดยครั้งนี้เธอได้ใช้ภาษาไทยทั้งสี่ภาคในการร้อง และยังใช้ภาษาลู และอื่น โดยครั้งนี้เธอได้เล่าถึงความสวยและความฝันของเธอ

### เทศกาลดนตรีโคเชลลา 2022
thumb|เสาไฟกินรีของ อบต. ราชาเทวะ ที่กล่าวถึงในการแสดงของมิลลิ
มิลลิขึ้นแสดงดนตรีร่วมกับศิลปินจาก *[[88uprising|88rising]]* ที่เทศกาลดนตรีและศิลปะโคเชลลาแวลลีย์ ในวันที่ 17 เมษายน 2565 เป็นศิลปินเดี่ยวจากไทยคนแรกที่ได้แสดงในเทศกาลนี้ ในการแสดงของเธอส่วนหนึ่งมีเนื้อหาเสียดสีรัฐบาลไทย เช่น การพาดพิงถึงสภาพรถไฟไทยว่ามีอายุกว่า "120 ปี" และ "เสาไฟกินรีต้นละแสน" ซึ่งอ้างถึงโครงการเสาไฟที่มีข่าวฉ้อราษฎร์บังหลวงซึ่งไม่เป็นความจริงขององค์การบริหารส่วนตำบลราชาเทวะ ในช่วงท้ายของการแสดง เธอกินข้าวเหนียวมะม่วงบนเวที นำไปสู่เกิดกระแสการสั่งซื้อและความนิยมของหวานจานดังกล่าวเพิ่มขึ้นในประเทศไทย และมีการชื่นชมว่าเธอได้เพิ่มซอฟต์พาวเวอร์ของไทย

### ผลงานการแสดง
มิลลิมีผลงานแสดงในภาพยนตร์เรื่อง *[[เร็วโหด..เหมือนโกรธเธอ]]* โดยเธอมีบทพูดถึงความฝันในการเป็นศิลปินระดับสากล นวพล ธำรงรัตนฤทธิ์ ผู้กำกับ ออกมาโพสต์แสดงความยินดี ระบุว่า "หนังและความจริง cross ไปพร้อม ๆ กัน"

### การชกมวยไทย
ในวันที่ 17 พฤษภาคม 2568 มิลลิขึ้นชกมวยไทยในศึก Fairtex Fight มวยมันส์พันธุ์เอ็กซ์ตรีม ที่สนามมวยลุมพินี รามอินทรา โดยใช้ชื่อนักมวยไทยว่า *อำนวยจิต สิทธิ์แลกซื้อ* ซึ่งชกกับนักมวยสาวชาวจีน จีตัว จินสือ
ผลการแข่งขันนักมวยจากจีนเป็นฝ่ายชนะไปหลังชกครบ 3 ยก ด้วยคะแนน 29-28 , 29-28 , 29-28

## ผลงานเพลง
### ซิงเกิล

### สตูดิโออัลบั้ม

#### BABB BUM BUM (9 พฤศจิกายน พ.ศ. 2565)
# Welcome (feat. MINUS) 
# Saa-Tuu (สาธุ) (feat. TangBadVoice) 
# I Luv U! (รักนะเว้ย) (feat. NAMEMT) 
# Sad Aerobic
# Boy Pablo (บอยพาโบ้) (feat. BOWKYLION)
# Not Yet!
# 17 mins (17 นาที) (feat. Mints) 
# Homework
# Sood-Gon (สุดก่อน)
# Squad Shit (feat. 1-FLOW) 

#### '''HEAVYWEIGHT''' '''(11 กรกฎาคม พ.ศ. 2568)'''
# HEAVYWEIGHT (Interlude)
# ONE PUNCH
# ARMSTRONG (feat. ATARASHII GAKKO!)
# JAA EHH (peekaboo) (feat. Awich)
# SICK WITH IT
# DANCE or DEAD (feat. Knock2)
# NO HEAVEN
# HELL YES (feat. BewhY)
# BLUES BLURRY (feat. Gong from H3F)
# MENACE
# DRANKEINNIT (feat. Hugo)
# INVISIBLE TEARS
# HP

### ผลงานเพลงกลุ่ม

#### 2021 ราตรี (ร่วมกับ บลอสซั่ม ชนัญชิดา, [[แก้ม วิชญาณี]], [[ปัญญริสา เธียรประสิทธิ์|หวาย ปัญญริสา]], จิงจิง วริศรา)

# จีนี่ จ๋า
# ที่สุดของฉัน

#### '''DREAMGALS''' (ร่วมกับ Flower.far, GALCHANIE)
**Dreamgals** (20 มิถุนายน พ.ศ 2567)
# Nobody Cares
# Priority
# Sorry

### ผลงานเพลงประกอบซีรีส์/ภาพยนตร์

### ผลงานเพลงร่วมกับศิลปินอื่น

## ผลงานการแสดง

### ละครโทรทัศน์

* The Graduates บัณฑิตเจ็บใหม่ รับบท ชิปปี้ (2563)
* ใต้โต๊ะทำงาน The Series ตอนที่ 8 รับบท เพียงพอ (2565)
* คลับสะพานฟาย 2 Class ซิฟาย ตอน กิ๊กซ่อนแอบ รับบท กิ๊ฟต์ (2565)
* บางกอกคณิกา ตอนที่ 8 รับบท มะลิ (2567)
* เทสต์ เด็กเจนแซ่บ ตอนที่ 1 รับบท 1ในสมาชิก วง Dream girl (เกิร์ลกรุ๊ปในงานรับรางวัล POPA) (2568)

### ภาพยนตร์

* FAST & FEEL LOVE - เร็วโหด..เหมือนโกรธเธอ

### มิวสิกวิดีโอ

* มีฟีล (ME FEEL) - ALIE BLACKCOBRA
* สถานะเบลอ (BLURRR) - PROXIE

## ผลงานอื่น ๆ

### การประพันธ์

* ร้าย (FIERCE) - หวาย
* MiNi HEART (มินิฮาร์ท) - Miya Thongchua
*Booty Bomb - 4EVE

### รายการโทรทัศน์

* รายการ Show Me The Money ซีซั่น 12 (SMTM12) - ทีม Gray x Loco โดย มิลลิ (แร็ปเปอร์ต่างชาติคนแรกผ่านเข้าสู่รอบ FINAL)

## คอนเสิร์ต

* THE MILLI SHOW LIVE IN BANGKOK 11 พฤศจิกายน พ.ศ. 2566 ณ โรงละครอักษรา คิง เพาเวอร์

## รางวัลที่ได้รับ

### เกียรติยศ

* 100 ผู้หญิงผู้สร้างแรงบันดาลใจและทรงอิทธิพลของโลก ประจำปี 2022 โดยสำนักข่าวบีบีซี (พ.ศ. 2565) 

## อ้างอิง

หมวดหมู่:แร็ปเปอร์ไทย
หมวดหมู่:นักร้องหญิงชาวไทย
หมวดหมู่:นักร้องเพลงภาษาอังกฤษชาวไทย
หมวดหมู่:บุคคลจากโรงเรียนสตรีนนทบุรี
หมวดหมู่:นักร้องจากกรุงเทพมหานคร
หมวดหมู่:พุทธศาสนิกชนชาวไทย
หมวดหมู่:ศิลปินที่สนับสนุนการประท้วงในประเทศไทย พ.ศ. 2563–2564